مرحبا
حبيت اسوي هذا الموضوع الي رح يساعدكم وخصوصا للمستخدمين الجدد للاي فون والاي باد بعمليه نقل الوسائط
بهذا الموضوع رح اشرح طريقه نقل الموسيقى والفيديوات والصور من الكومبيوتر للاي فون او الاي باد او الاي بود
من الشغلات السلبيه بمنتجات ابل هي انه طريقه تنزيل المحتويات للجهاز عن طريق الاي تونز فقط
فحته نكدر انزل المحتويات للجهاز لازم اول شي يكون عدنه برنامج الاي تونز ع الحاسبه
لتحميل الاي تونز من هذا الرابط : Apple – iTunes – Download iTunes Now
بعد منزل الاي تونز ع الحاسبه نفتح البرنامج
ونوصل الاي فون بالحاسبه
فمن ينفتح الاي تونز رح يطلع بهالشكل :
الي يهمنه بالبرنامج بنقل الملفات والصور الخ , هنه بس ذني الي اشرت عليهن بالمستطيل
ال library و ال device
هسه نجي لطريقه نقل الموسيقى من الحاسبه للجهاز
اول شي نسوي نفتح music من الlibrary (الي ماشر عليها بمستطيل احمر بالصورة)
رح تطلع ع اليمنه قائمه الاغاني مثل مشايفين
واذا الجهاز جديد رح تكون القائمه فارغه
وراها اي موسيقى نريد نخليها بالجهاز نضيفها للقائمه بطريقه السحب والافلات (يعني ناشر ع الاغاني الي بالحاسبه وبعدين نسحبهن بالماوس للبرنامج ونهد الماوس بمكان القائمه)
بهالطريقه رح يكونن ذني الاغاني موجودات بالجهاز ومن هاي القائمه اذا ضفنه اي شي جديد رح يطلع بالجهاز واذا مسحنه اي اغنيه رح تنمسح من الجهاز
وراها نروح على الdevice حته نسوي خيارات المزامنه (المزامنه sync هي عبارة عن نقل البيانات من الحاسبه للجهاز وبالعكس)
طبعا الdevice موضح مكانه بالصورة , والي ماشره بالمستطيل الاحمر
ورح نشوف التبويبات الفوك الي مشارهن بالمستطيل الازرك
وراها نختار music الي مشارها بالمستطيل الاخضر
رح تطلعنا هاي الصفحه :
وناشر على الاختيار sync music الي ماشره بالمستطيل الاحمر
ورح تكمل عمليه المزامنه
يعني بعد شنخلي بالقائمه مال اغاني الي موجوده بال library رح نلكيها بالجهاز واي شي نمسحه او نغير اسمه من القائمه فرح يتغير بالجهاز
——————————
هسه نجي لعمليه نقل مقاطع الفديو
العمليه مشابه لعمليه نقل الموسيقى
هم نختار movies من ال library ونخلي بيها مقاطع الفديو بطريقه السحب والافلات
وبعدين نروح ع الdevice ونختار movies وناشر على اختيار sync movies وراها ناشر على اختيار automatically include
وهسه اي مقطع فديو نخلي بالlibrary رح يطلع بالجهاز
—————————–
نقل الصور :
اول شي نسوي نروح بالحاسبه ونسوي مجلد ونسمي اي اسم , مثلا اني مسمي apple
والافضل تخلون المجلد بالمستندات او اي مكان يعجبكم
وهسه اي صورة نريد ندخلها للجهاز نخليها بهذا المجلد
واذا نريد بالجهاز تطلع مجلدات بيها صور
فبالمجلد الرئيسي الي اني سميته apple نسوي مجلدات ونخلي بيهن الصور
وهذا مثال من حاسبتي :
وراها نروح للاي تونز
ونختار device وراها نختار photos من فوك
رح تطلعنه هاي الصورة :
وراها ناشر ع الاختيار sync photos from
ونختار الفولدر الي رح تنقل الصور منه للجهاز , والي بحالتي مثلا مسمي apple
هسه بعد كلشي اخلي بالمجلد الي سميته apple رح يطلع بالجهاز وبنفس الفولدرات والترتيب الموجود بيه
ملاحظة : بحاله الجهاز موصل بالحاسبه وضفنه مقاطع موسيقيه او فديو او صور ضفناهن للحافظة
مرح يطلعن راسا بالجهاز فلازم نختار device (الي ماشرها بالاحمر) وراها نختار sync (الي ماشرها بالازرك)
ورح ينقلن للجهاز ,
اذا مسوينه هيج فهم مو مشكله من ينفصل الجهاز ويرجع يتوصل للحاسبه رح تصير عمليه مزامنه تلقائيه
ورح تنقل الملفات للجهاز
هذا كلشي بالنسبه لنقل الوسائط من الحاسبه للاي فون او الاي باد او الاي بود
اتمنى تستفادون منه
مرحبا